recursal/SuperWikiNEXT-32B huggingface dataset:
הסקיצה המקורית של מנדלסון
 גרם המדרגות בתוך המבנה. ניתן לראות שהעיצוב האדריכלי הייחודי חוזר גם בפנים.
 פנים כיפת המצפה. מימין, נראה ההליוסטט. משמאל, מראה מחזירה המוליכה את קרן האור לאורך המגדל אל המרתף בו מתבצעת התצפית/צילום. המראות היו מכוסות במכסי-מגן בעת צילום התמונה.
**מגדל איינשטיין** (בגרמנית **Einsteinturm**) הוא מצפה כוכבים בפארק המדע על שם אלברט איינשטיין בפוטסדאם שבגרמניה.

היסטוריה
--------

את המגדל תכנן האדריכל אריך מנדלסון עבור האסטרונום ארווין פינלי פרוינדליך, ומטרתו המקורית הייתה לספק תצפיות תומכות כדי לאשש את תורת היחסות של אלברט איינשטיין. הרעיון לבניין הועלה לראשונה ב-1917, הוא נבנה בשנים 1920–1921 אחרי מסע התרמה, והחל לפעול ב-1924. המצפה פועל גם כיום ומשמש לתצפיות על השמש, כחלק מהמכון האסטרופיזי של פוטסדאם. האור מן הטלסקופ מוקרן למעבדות שבתחתית המגדל.

זהו אחד הפרויקטים החשובים הראשונים של מנדלסון, והוא יצר אותו כשריצ'רד ניוטרה הצעיר עדיין היה חלק מהצוות שלו. כיום זו אחת מעבודותיו המוכרות ביותר של מנדלסון. הקירות החיצוניים נועדו תחילה להיות בנויים בטון, אבל בשל קשיי הבנייה נבנה רוב הבניין מלבנים וצופה בסטוקו. ב-1999 עבר הבניין שיפוץ מלא לרגל יובל ה-75 שלו, ותוקנו בו בעיות של לחות והתפוררות. לעיתים קרובות מוזכר הבניין כאחת הדוגמאות הבולטות הבודדות לאדריכלות אקספרסיוניסטית.

על פי השמועה, מנדלסון לקח את איינשטיין לסיור ארוך בבניין אחרי השלמתו, וחיכה לשמוע ממנו מחמאה כלשהי. המגדל, אף כי היה בנוי בהיגיון ומתאים לחלוטין למטרתו, בלט בשטח כמו "ספינת חלל כעורה". איינשטיין לא אמר דבר, אבל כמה שעות לאחר מכן, בזמן פגישה עם עמותת הבניין, הוא לחש פסק-דין בן מילה אחת: "אורגני". מנדלסון עצמו אמר שהוא תכנן את המבנה בעקבות דחף לא-מוסבר, וכי המגדל הגיח מתוך "המסתורין הסובב את היקום של איינשטיין".

קישורים חיצוניים
----------------

ויקישיתוף מדיה וקבצים בנושא **מגדל איינשטיין** בוויקישיתוף
* 

* אתר האינטרנט הרשמי של מגדל איינשטיין

הערות שוליים
------------

1. ↑  אוטו פרידריך, "לפני המבול"
2. ↑  וולף פון אקרט, "אריך מנדלסון"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007599400705171
* GND: 4292755-9
* LCCN: n97045769
* VIAF: 128014082
* WorldCat: lccn-n97045769

 |
**רשומות חיפוש הרוחות** (בסינית מסורתית: 搜神記; בסינית מפושטת: 搜神记; בפין-יין: sōu shén jì, סוֹאוּ שֶׁן גִ'י) היא אסופה של אגדות, סיפורים קצרים ושמועות על רוחות ותופעות על-טבעיות אחרות. האסופה נערכה בסביבות שנת 350 לספירה, ומיוחסת לגָאן בָּאו, היסטוריון מחצר הקיסר יְוֵּ'אן מגִ'ין, אם כי היוצר אינו מצוין במפורש ביצירה.

חשיבות
------

הסיפורים ביצירה קצרים ותמציתיים, ואינם רבי רושם, אך השפעתם על הרומנים של הדורות הבאים בסין הייתה גדולה, ויצירות פנטזיה מאוחרות יותר נכתבו באותה צורת הכתיבה, ביניהן "סיפורים משונים מחדרון הפטפוטים" וסיפורי הפלאים של שושלת טאנג. פּוּ סונְגְלִינְג, אשר כתב את "סיפורים משונים מחדרון הפטפוטים", ציין בעצמו כי יצירתו של גָאן בָּאו עולה על יצירתו שלו בהרבה.

לא רק במבנה, אלא אף בשם השפיע הספר על דורות מאוחרים, ולא מעט ספרים כללו בשמם את הביטוי "חיפוש רוחות", ביניהם לפחות שלושה ספרים שנקראו אף הם באותו שם בדיוק - "רשומות חיפוש הרוחות".

חשיבות נוספת טמונה בטענתו של חוּ גֶ'נְחֶנְג: "השגתי את "רשומות חיפוש הרוחות ו"הרשומות המאוחרות של חיפוש הרוחות" וקראתי בהן, וכך הבנתי כי סגולת ג'ין מעוותת וכיליון בבסיסה.", טענה זו מכוונת לכך שפּוּ סונְגְלִינְג ראה בשליטי ג'ין בני משפחת סְה-מָה כתופסי שלטון במרמה אשר מעמדם אינו מוצדק, ומציגה את "רשומות חיפוש הרוחות" כחושפת טפח פוליטי מתקופת שושלת ג'ין.

"רשומות חיפוש הרוחות" תורגמה לאנגלית בשנת 1996, ויצאה לאור בהוצאת סטנפורד.

רקע
---

פּוּ סונְגְלִינְג היה פקיד ממשלתי אשר בתקופת שושלת ג'ין הגיע למעמד של "שרת קבע ופרש ההתרופפות" - הפקיד שאחראי להתריע על פגמים בהתנהלותו של הקיסר. על פי הכתוב, נפטר אביו בגיל צעיר, ואמו הקנאית ניצלה את הרגע בו קברו את אביו, ודחפה את הפילגש שלו לתוך ארון המתים, והיא נקברה בחיים. כעבור עשר שנים נפטרה אמו, וקברו אותה ביחד עם אביו. וכשפתחו את ארון הקבורה מצאו את הפילגש של אביו שוכבת על גופת אביו מבלי שגופה התקרר. היא עוד המשיכה לחיות מספר שנים לאחר שהוציאו אותה והחזירו אותה לבית. בנוסף מסופר כי אחיו הגדול מת ו"חייו פסקו למספר ימים" ואז שב לחיים. בשל כך גילה פּוּ סונְגְלִינְג משיכה לענייני שדים ורוחות, וכתב את "רשומות חיפוש הרוחות".

"רשומות חיפוש הרוחות" בגרסתה המקורית לא שרדה לימינו, וכפי הנראה אבדה בתקופה שבין שושלת סונג לבין שושלת יואן. הגרסה המוכרת כיום היא תוצאה של איסוף ציטוטים מן היצירה שביצעו דורות מאוחרים, מתוך מקורות כגון "העתקי הספרים של האולם הצפוני", "אוסף הספרות", "המקראות הקיסריות של עידן טָאיְפִּינְג" ו"יער הפנינים של גן הדהארמה".

מבנה היצירה
-----------

ב"רשומות חיפוש הרוחות" שהגיעו לימינו מתועדים 464 סיפורים ב-20 מגילות. במקור היו ביצירה 30 מגילות. מרבית הסיפורים הם אגדות עם העוסקות במפלצות, פלאים, קדושים דאואיסטיים ומכשפים, אך יש גם ליקוטים של פלאים ומוזרויות מתוך ההיסטוריות הרשמיות של השושלות, עם לא מעט חזרות בעלילות.

קישורים חיצוניים
----------------

ויקישיתוף מדיה וקבצים בנושא **רשומות חיפוש הרוחות** בוויקישיתוף

הערות שוליים
------------

|  |  |
| --- | --- |
|  | **הערך מכיל כתב מזרח-אסייתי**. כדי לראות את הכתוב בצורה תקינה, יש להתקין גופן סיני במחשבכם. אם אינכם יודעים כיצד לעשות זאת, ראו עזרה. |

1. ↑  干寶
2. ↑  聊斋志异
3. ↑  ביצירתו 搜神记引
4. ↑  搜神后记

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13614348m (data)

 |
**מגדל אדגר ॰360** הוא מגדל משרדים בגובה 147.65 מטרים השוכן ברחוב השלושה 2 בתל אביב, מזרחית לנתיבי איילון בסמוך להיכל הכדורסל ביד אליהו.

היסטוריה
--------

המגדל, בבעלות חברת אדגר השקעות שבשליטת ביטוח ישיר, הוא למעשה תוספת בנייה של 20 קומות חדשות מעל מגדל משרדים בן 15 קומות שהיה קיים עוד משנת 2001.

### שלב א

המגדל במתכונתו הקודמת, אשר תוכנן על ידי משרד באדריכלים הבין-לאומי סיזר פאלי, היה אחד משני בניינים בפרויקט בשם "איילון ביזנס סנטר" ונקרא בזמנו "בניין A המגדל המערבי", הוא אוכלס בשנת 2001 ושימש מאז את מטה מחוז המרכז של משרד החינוך. בשלב זה היה בן 15 קומות בלבד. הבניין השני, הסמוך אליו (בניין B המחולק לשלוש כניסות B1,2,3) השתרע על פני רחוב השלושה 4,6,8 ואכלס בין השאר את משרד המשפטים, משרדי מע"מ רשם הירושות ורשם המשכונות.

הפרויקט, על שני בנייניו, נרכש על ידי חברת אדגר בשנת 2007 לפי שווי של 430 מיליון שקל, מהנאמן של חברת הנדל"ן י. מושקוביץ לאחר שזו קרסה כמה שנים קודם לכן. כחלק מהרכישה קיבלה חברת אדגר זכויות בניה למגדל משרדים נוסף במתחם (בניין C, מגדל מזרחי, נמצא בשלבי בניה).

### שלב ב

תמונה משנת 2009 בה ניתן לראות את המגדל לפני תוספות הבנייה
בניית תוספת הקומות למגדל המערבי (בניין A) תוכננה על ידי משרד "לרמן אדריכלים" ובנייתו בוצעה על ידי חברת אלקטרה בנייה. הבנייה החלה בשנת 2012 והושלמה בשנת 2015. בניית תוספת של 20 קומות למגדל קיים, בגובה רב, במשך שלוש שנים, מבלי להשבית את הפעילות השוטפת של המגדל הקיים, טמנה בחובה התמודדות עם אתגרים תכנוניים והנדסיים רבים. אתגר נוסף איתו התמודד משרד האדריכלים הוא חיבור ויזואלי/עיצובי בין שני חלקי המגדל (החלק התחתון הישן, ותוספת 20 הקומות שמעליו) כך שהתוספת לא תיראה כטלאי, והמגדל יראה בסופו של דבר כיחידה אחת ולא שני חלקים זרים, בעיקר למול הבחירה בחיפוי השונה לכל אחד משני חלקי הבניין (שיש בחלקו התחתון, למול קירות מסך מזכוכית בחלקו העליון).

למגדל במתכונתו החדשה שתי כניסות עצמאיות – אחת למשרד החינוך (קומות 1–15) והשנייה למגדל המשרדים שמעליו (קומות 16–35), לובי נפרד בגובה כפול, ומערכת מעליות נפרדות.

למגדל 35 קומות עיליות בסה"כ ו-4 קומות חניון תת-קרקעי הכוללות כ-1000 מקומות חניה. בקומות 20 ,22 ,24 ,26 קיימות מרפסות פתוחות. שטח קומה 1050 מ"ר ושטחו הכולל של הבניין 46,334 מ"ר. במרתף המגדל הוקמה חוות שרתים מאובטחת לטובת דיירי הבניין.

המגדל עגול (ומכאן שמו – אדגר 360), הוא מכוסה בקירות מסך ולוחות שיש. למגדל 11 מעליות, 4 מתוכן הן מעליות חיצוניות, שקופות. הבניין מנוהל על ידי חברת רמות.

דיירים במגדל
------------

בין הדיירים העיקריים במגדל:

* מטה מחוז המרכז של משרד החינוך (קומות 1–15)
* חברת אופטימוב (קומות 33–34 בשטח כולל של יותר מ-2,200 מ"ר)
* חברת Investing.com (קומות 21-22-23-24)
* משרד עורכי הדין פירון (קומות 17-18-19-20)

ראו גם
------

* גורדי שחקים בישראל

קישורים חיצוניים
----------------

ויקישיתוף מדיה וקבצים בנושא **מגדל אדגר 360** בוויקישיתוףהאתר הרשמי של מגדל אדגר 360

* מגדל אדגר באתר האדריכלים לרמן

הערות שוליים
------------

1. ↑  מגדל אדגר בפרוטופליו החברה
2. ↑  הפועלים מוכר לאדגר את פרויקט איילון ביזנס סנטר לפי שווי של 430 מיליון שקל, הארץ, 17 ביוני 2007
**לינגויסה** (בפורטוגזית: **Linguiça**) היא נקניקיה מעושנת העשויה מבשר בקר, חזיר, דגים או פירות ים, מתובלת בבצל, שום ופפריקה ונפוצה מאוד במטבח הפורטוגלי.

הנקניקיה דומה בטעמה לנקניקיית הצ'וריסו, נפוצה גם בברזיל, ניו אינגלנד והוואי ומוכרת בשם נקניק פורטוגלי (Salsicha Portuguesa).

נקניקיית לינגויסה חתוכה
נהוג לצרוך את הנקניקיה לאחר תהליך של עישון הבשר או בישול.

היסטוריה
--------

הלינגויסה הופיעה לראשונה בימי פטרוניוס ארביטר במספר קטעים ברומן הרומאי הסטיריקון.

הנקניקיות היו נדבך חשוב במטבח של האימפריה הרומית והם צרכו סוגים שונים של נקניקים (*farcimina*).

המילה לינגויסה נגזרת מהמילה האיטלקית Luganega ומהמילה הלטינית Lucanica.

ראו גם
------

* קבנוס
* צ'וריסו
* קילבסה
* פאיו

קישורים חיצוניים
----------------

ויקישיתוף מדיה וקבצים בנושא **לינגויסה** בוויקישיתוף
* מידע אודות לינגויסה ואופן ההכנה (באנגלית)

הערות שוליים
------------

1. ↑  What is Linguiça? (with pictures), Delighted Cooking (ב־American English)
2. ↑  Mello's Chourico & Linguica — Our Story, Mello's Chourico & Linguica (ב־American English)
3. ↑  Linguiça | Sausage Wiki | Fandom, sausage.fandom.com (באנגלית)
**קפיטן-לויטננט**, בקצרה: **KptLt** / ברשימות: **KL**‏, היא דרגת קצונה בקבוצת ההיררכיה הצבאית של הקברניטים של הבונדסוור הגרמני. הדרגה מדורגת כ-OF-2  בנאט"ו, ומקבילה להאופטמן ב-Heer וה-Luftwaffe. הדרגה מדורגת A11 או A12 בכללי השכר של משרד ההגנה הפדרלי.

דרגות מקבילות
-------------

דרגת לויטננט של צי ארצות הברית שווה ל-*Kapitänleutnant* בהיררכיה הצבאית של נאט"ו (מסווגת כ-OF-2). עם זאת, בצי הגרמני *Kapitänleutnant* עשוי להיות מוקצה למה שמכונה "קריירת קצין קו" (בגרמנית: Truppendienstlaufbahn או Truppendienstoffizier) או "קריירת קצין מומחה" (בגרמנית: Fachdienstlaufbahn או Fachdienstoffizier, רשמית: Offizier des militärfahlichen Dienstes).

סימני הדרגה
-----------

סימני הדרגה שלו, המולבשים על השרוולים והכתפיים, הם כוכב מחומש זהוב אחד מעל שני פסים זהובים עם חצי פס אחד ביניהם (ללא הכוכב כאשר עונדים לולאות דרגה).

### קריירת קצין קו

קצין *Kapitänleutnant* (קצין קו) יכול לפקד על ספינות קטנות (למשל צוללת מסדרה 206A, שולת מוקשים מסדרה 332) או לשרת כקצין לוחמה ראשי בספינות מלחמה גדולות יותר, מה שמעניק לדרגת האחריות יותר לצד אלו של לוטננט קומנדר בצי ארצות הברית או הצי המלכותי.

|  |  |  |
| --- | --- | --- |
| **דרגה זוטרה**:**אוברלויטננט-צור-זי** | **דרגות הבונדסוור** קפיטן-לויטננט | **דרגה בכירה**:**קורבטן-קפיטן (קריירת קצין קו)** |

רצף הדרגות (מלמעלה למטה) באותה קבוצה מסוימת הוא כדלקמן:

* OF-5: קפיטן-צור-זי / אוברסט
* OF-4: פריגטנקפיטן / אוברסט-לויטננט
* OF-3: קורבטן-קפיטן / מיור
* OF-2: **קפיטן-לויטננט** / האופטמן

### קריירת קצין מומחה

*Kapitänleutnant* עשוי להיות דרגת קצין בכיר מומחה, דומה לקצין מפקד בארצות הברית, עם זאת, הוא זוטר ל-Stabskapitänleutnant. אנשי צבא ב"קריירת קציני קו" מדלגים על דרגת Stabskapitänleutnant, על ידי קידום קבוע מ-Kapitänleutnant (OF-2) ל-Korvettenkapitän (OF-3).

|  |  |  |
| --- | --- | --- |
| **דרגה זוטרה**:**אוברלויטננט-צור-זי** | **דרגות הבונדסוור** קפיטן-לויטננט | **דרגה בכירה**:**שטאבס-קפיטן-לויטננט (קריירת קצין מומחה)** |

רצף הדרגות (גישה מלמעלה למטה) באותה קבוצה מסוימת הוא כדלקמן:

* OF-2a: שטאבס-קפיטן-לויטננט / שטאבס-האופטמן
* OF-2b: **קפיטן-לויטננט** / האופטמן
* OF-1a: אוברלויטננט-צור-זי / אובר-לויטננט
* OF-1b: לויטננט-צור-זי / לויטננט

קישורים חיצוניים
----------------

ויקישיתוף מדיה וקבצים בנושא **קפיטן-לויטננט** בוויקישיתוף

הערות שוליים
------------

1. ↑  STANAG 2116
רבינו **הלל בן אליקים** – מחכמי הראשונים ידוע בפירושיו על מדרשי הלכה.

חייו
----

מעט פרטים ידועים על חייו של רבינו הלל והם לקוחים אך ורק ממה שכתב בפירושו. ידוע שחי במאה ה-11, במקביל לתקופתם של בעלי התוספות. הוא מזכיר את שם עירו "סלווידי". יש ששיערו שמדובר בעיר סיליברי הסמוכה לאיסטנבול, ויש שסברו שזה שיבוש של העיר סלוניקי ויש דעות נוספות. ברור שהוא חי באזור יוון או סמוך לו. במקומות רבים הוא מסביר מילים קשות על פי הלשון היוונית.

ספריו
-----

חיבר פירוש על חלק ממדרשי ההלכה. פירושו כנראה הופץ בהרבה כתבי יד, והוא מצוטט רבות על ידי פרשנים ראשונים ואחרונים. חיבורים נוספים שכתב ונזכרים בפירושיו לא הגיעו לידינו.

פירושו נזכר בתוספות, וכן על ידי הר"ש משאנץ, הראבי"ה, הרי"ד, המרדכי ואחרים. כן מוזכר על ידי האחרונים בהם החיד"א ואחרים.

מהדורות דפוס
------------

ספריו יצאו בדפוס במהדורות שנערכו על ידי הרב שכנא קולידצקי. לראשונה יצא פירושו לספרי בשנת תש"ח, במהדורה שהתבססה על כתב יד מספרית ששון. פירושו לספרא בשנת תשכ"א. בשנת תשמ"ג הוציא הרב קולידצקי מהדורה חדשה של פירוש רבינו הלל לספרי המבוססת על כתבי יד נוספים.

לקריאה נוספת
------------

מנחם כהנא, פירוש רבינו הלל לספרי, קריית ספר, סג,א (תשן), עמ' 271–280

קישורים חיצוניים
----------------

* רבינו הלל בן אליקים, **פירוש על ספרי במדבר**, מהדורת ירושלים תש"ח
* רבינו הלל בן אליקים, **פירוש על ספרי דברים**, מהדורת ירושלים תש"ח
* רבינו הלל בן אליקים, **פירוש על ספרא –חלק א**, מהדורת ירושלים תשכ"א
* רבינו הלל בן אליקים, **פירוש על ספרא –חלק ב**, מהדורת ירושלים תשכ"א
* הלל בן אליקים, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007502591705171
* VIAF: 308279716
* WorldCat (עם VIAF): 308279716

 |
**אנטוניו פאסקולי** (באיטלקית: **Antonio Pasculli**;‏ 13 באוקטובר 1842 - 23 בפברואר 1924) היה אבובן ומלחין איטלקי, שנודע בכינוי "פגניני של האבוב".

חייו
----

פאסקוליני נולד וחי כל ימיו בפלרמו שבסיציליה, אבל הרבה בסיורי קונצרטים באיטליה, גרמניה ואוסטריה. הוא ניהל קונצרטים עם תזמורות סימפוניות ותזמורות כלי נשיפה מעץ, שהיו פופולריים באיטליה בשנים ההן. כמו כן עיבד מספר רב של קטעי אופרה לאבוב ופסנתר/נבל, בהם יצירות של בליני, דוניצטי, ורדי ורוסיני. אחת מיצירותיו המוכרות ביותר היא "אטיודים אופייניים לאבוב ופסנתר: הדבורים" (Etude Caractéristique "Le Api"'), שנכתבה בשנת 1874 ודומה למעוף הדבורה של רימסקי-קורסקוב, שנכתבה אחריה.

יצירותיו של פאסקולי דורשות וירטואוזיות יוצאת דופן בנגינת אבוב. נעשה בהן שימוש מתמיד בנגינת ארפג'ים, טרילים וסולמות, וכופות על האבובן נשימה מחזורית. תפוקתו נשכחה ברובה עוד בראשית המאה ה-20 והוא נדון לנשייה עד שהאבובנים היינץ הוליגר ועומאר זובולי החלו להשיב את המוזיקה שלו לחיים. כתוצאה מכך, הוקלטו חלק מיצירותיו והן זמינות על גבי תקליטורים.

מדיה
----

|  |  |
| --- | --- |
|  | Performed by Alex Klein, oboe and Lisa Bergman  |
| לעזרה בהפעלת הקובץ |

קישורים חיצוניים
----------------

ויקישיתוף מדיה וקבצים בנושא **אנטוניו פאסקולי** בוויקישיתוף

* אנטוניו פאסקולי, באתר MusicBrainz (באנגלית)
* אנטוניו פאסקולי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 2133151
* BNE: XX4833949
* BnF: cb13898276j (data)
* GND: 12405384X
* ICCU: CUBV105409
* ISNI: 0000 0001 0855 0830
* LCCN: n80057806
* MusicBrainz: f38bb1c7-f54a-40bf-8962-172cfdc81791
* NKC: mzk2002160951
* NTA: 073606952
* SNAC: w6c869pz
* SUDOC: 143117610
* Trove: 1144586
* VIAF: 10034228
* WorldCat: lccn-n80057806

 |
**R136c** הוא כוכב הממוקם בצביר הכוכבים R136 (צביר בעל מסה של 450,000 מסות שמש שבו כ-10,000 כוכבים) בערפילית הטרנטולה שבענן מגלן הגדול.

תיאור
-----

R136c הוא כוכב וולף-ראייה מסוג ספקטרלי WN5h עם טמפרטורה של 51,000 קלווין. הכוכב בעל מסה של 230 מסות שמש ועוצמת הארה הגדולה פי 5 מיליון מזו של השמש. הכוכב מפיק את האנרגיה שלו מהיתוך מימן במחזור CNO בליבת הכוכב, כך שהוא עדיין נחשב לכוכב הסדרה הראשית. הכוכב מאבד מסה של 1/100,000 מסות שמש בשנה שנפלטת כרוח שמש במהירות של 2,000 ק"מ לשנייה. קרינת X חזקה הנפלטת מהכוכב מצביעה על נוכחות של בן זוג עמום בהרבה שמיצר גם כן רוח שמש חזקה ומהירה והתנגשות החלקיקים הנפלטים מהכוכבים בהמהירויות גבוהות יוצרת קרינה זו.

סופו של הכוכב
-------------

למרות גילו הצעיר שמוערך במיליוני שנים בודדים, R136c איבד כבר חלק ניכר ממסתו בשל רוח השמש העזה שלו. סופו של הכוכב יקבע לפי כמות המסה שתישאר בכוכב כאשר לא יישאר מספיק מימן בליבתו על מנת להפיק את כמות האנרגיה שנדרשת כדי לאזן את המסה הגדולה שלו וליבתו תקרוס תחת משקלה. ככל הנראה הכוכב יסיים את דרכו בסופרנובה, שייתכן ותלווה בהתפרצות גמא, והוא יהפך לחור שחור.

קישורים חיצוניים
----------------

* R136c, בבסיס הנתונים SIMBAD לגרמי שמיים אסטרונומיים
**הורוכוב** (באוקראינית: **Горохів**, הורוכיב; בפולנית: **Horochów**; ביידיש: **הארחוב** - **ארכעוו**) היא עיירה במחוז ווהלין שבמערב אוקראינה, בה התקיימה עד השואה קהילה יהודית גדולה.

הורוכוב נזכרת לראשונה בשנת 1450, כאשר קז'ימייז' הרביעי, מלך פולין, מסר אותה לידי משפחת אצולה. במאה ה-16 הוענקו ליישוב זכויות עיר, אשר אושרו בידי זיגמונט השלישי ואזה בשנת 1601.

לאחר חלוקת פולין השנייה, בשנת 1793, נקבע הגבול בין האימפריה הרוסית ואוסטריה בסמוך לעיירה, והדבר הביא לפיתוחה המסחרי. בתקופת הרפובליקה הפולנית השנייה הפכה הורוכוב לבירת נפה, והיא פותחה בקצב מהיר.

יהודי הורוכוב
-------------

אנדרטה לזכר יהודי הורוכוב שנספו בשואה, בבית העלמין הדרום
התיעוד הראשון לישיבת יהודים בעיירה הוא משנת 1536, ובזכויות העיר שאושרו ליישוב הותר ליהודים לשבת בה ברחוב מסוים. במהלך פרעות ת"ח ות"ט נפגעו יהודי היישוב, אך הקהילה במקום השתקמה, ובשנת 1700 נערכה בה ישיבת גליל ווהלין של ועד ארבע הארצות.

במהלך מלחמת העולם הראשונה נפגעה הורוכוב מהפצצות, וחלק מבתיה נשרפו בידי החיילים הרוסים הנסוגים. כשנכנסו החיילים האוסטרו-הונגרים לעיירה, חייבו את תושביה בעבודות כפייה. בשנת 1918 נפגעה העיירה בפוגרומים שאירעו באוקראינה, ובעיירה קמה קבוצת הגנה עצמית יהודית.

בין מלחמות העולם פעלו בהורוכוב חוגים ציוניים, לצד חוגים חסידיים, בעיקר מחסידויות אוליקה וטריסק. בעיר פעל גם אדמו"ר משושלת יאמפולה, רבי יצחק יונגרלייב. כמו כן פעלו בעיירה בית ספר עברי ומוסדות תרבות יהודיים. בשנת 1935 התקיימו בעיירה שני קיבוצה הכשרה, האחד של החלוץ, והשני של בית"ר. בשנות השלושים סבלו יהודי העיירה ממקרים רבים של בריונות אנטישמית. בשנים אלה נמנו בעיירה 3,120 יהודים, 40% מתושביה.

### בשואה

במהלך מבצע ברברוסה, בסוף יוני 1941, נכבשה הורוכוב בידי הגרמנים, לאחר קרב עם כוחות הצבא האדום ששהו בה. הגרמנים מסרו תחילה את השליטה בעיירה לאוקראינים, אשר התעללו ביהודי המקום, ביצעו מעשי שוד, ואף רצחו מספר יהודים. בהמשך, הפעילו הגרמנים ממשל צבאי בעיירה, והטילו על יהודיה גזירות נוספות, ובהן חובת ענידת סרט זרוע, חיוב בעבודות כפייה, וחובת תשלום סכומי כופר תוך פרקי זמן קצרים. כמו כן, מונה בעיירה יודנרט.

באוגוסט 1941 הגיעה להורוכוב יחידת איינזצגרופן, ובסיוע אוקראינים מקומיים, רצחה כ-300 יהודים בגן העירוני. בראשית אוקטובר 1941 רוכזו יהודי העיירה בגטו, אליו הובאו בהמשך גם כ-2,000 יהודים מיישובי הסביבה. גטו זה חולק לגטו ל"יעילים" ולגטו ל"בלתי יעילים", והקצאת המזון בו הייתה מזערית. באוקטובר 1941 הובאו לגטו יהודי סנקביצ'ובקה. מעת לעת רצחו הגרמנים יהודים יחידים בגטו.

ב-8 בספטמבר 1942 הובלו כ-5,000 יהודי הגטו לבורות ירי ליד הכפר צ'וייב (Chuyev), ונרצחו שם. ב-3 באפריל 1944 שוחררה הורוכוב בידי הצבא האדום. רק בודדים מיהודיה נותרו בחיים.

קישורים חיצוניים
----------------

ויקישיתוף מדיה וקבצים בנושא **הורוכוב** בוויקישיתוף
* 

* אתר האינטרנט הרשמי של הורוכוב
* ספר יזכור לקהילת הורוכוב, בספריית העיר ניו יורק
* הורוכוב ב אתר מרכז מורשת יהדות פולין
* הורוכוב (Horochów), ב"אנציקלופדיה של הגטאות", באתר "יד ושם"
* אסתר-בתיה וייסמן, הורוכוב, **אנציקלופדיה של המחנות והגטאות** (כרך II, חלק B, עמ' 1360–1362), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* הורוכוב (אוקראינה), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007469890405171
* GND: 4728954-5
* LCCN: n00093681
* SUDOC: 176001913
* VIAF: 138339775
* WorldCat (עם VIAF): 138339775

 |
במתמטיקה, **מספר קית'** (באנגלית: **Keith number**; נקרא גם **Repfigit**, קיצור ל-Repetative Fibonacci-like Digit, כלומר "ספרה דמוית-פיבונאצ'י חוזרת") הוא מספר טבעי בעל n ספרות (שתיים לפחות), שמקיים את התנאי הבא: בהינתן סדרה שאיבריה הראשונים הם ספרותיו של המספר, ושאר איבריה מוגדרים על ידי נוסחת נסיגה הקובעת כי כל איבר בסדרה הוא סכום n האיברים הקודמים לו, המספר המקורי מופיע כאחד האיברים בסדרה.

שמם של מספרי קית' ניתן להם על שמו של המתמטיקאי מייק קית', אשר פרסם בשנת 1987 מאמר אודות מספרים אלה בכתב עת לשעשועי מתמטיקה.

פירוט
-----

בהינתן מספר בעל n ספרות המוגדר באופן הבא:

{\displaystyle N=\sum \_{i=0}^{n-1}10^{i}{d\_{i}}}
ניתן לייצר את הסדרה {\displaystyle \ S\_{N}} ש-n איבריה הראשונים הם {\displaystyle d\_{n-1},d\_{n-2},\ldots ,d\_{1},d\_{0}}, ושנוסחת הנסיגה שלה קובעת כי האיבר הכללי בסדרה הוא סכום n האיברים שלפניו. אם המספר המקורי N מופיע בסדרה {\displaystyle \ S\_{N}} כאחד מאיבריה, אזי N הוא מספר קית'.

לדוגמה, עבור המספר 197 ניצור את הסדרה {\displaystyle 1,9,7,17,33,57,107,197,\ldots } (שלושת האיברים הראשונים הם 1, 9 ו-7, הספרות מהן מורכב המספר 197). ניתן לראות כי המספר המקורי 197 מופיע כאיבר בסדרה - ולכן הוא מוגדר כמספר קית'.

מהגדרת המספר ניכר שתכונה זו תלויה בשיטת הספירה שבה נכתב המספר - מספר שהוא מספר קית' בסיס עשרוני אינו בהכרח כזה בבסיס אחר. 14, למשל, הוא מספר קית' בבסיס עשרוני ובבסיס 5, אך אינו מספר קית' בבסיס 6. 

30 מספרי קית' הראשונים בבסיס עשרוני הם: 14, 19, 28, 47, 61, 75, 197, 742, 1104, 1537, 2208, 2580, 3684, 4788, 7385, 7647, 7909, 31331, 34285, 34348, 55604, 62662, 86935, 93993, 120284, 129106, 147640, 156146, 174680, 183186.

עד כה לא הוכח האם מניינם של מספרי קית' הוא סופי או אינסופי. מבין המספרים הטבעיים הקטנים מ-1019, רק 71 הם מספרי קית' - מה שהופך אותם לנדירים בהרבה ממספרים ראשוניים, למשל.

קישורים חיצוניים
----------------

* מספר קית', באתר MathWorld (באנגלית)
* מספרי קית' באתר OEIS – האנציקלופדיה המקוונת לסדרות של מספרים שלמים
**גיבון כסוף-פרווה** או **גיבון ג'אווה** (שם מדעי: ***Hylobates moloch***) הוא מין בסוג גיבון גיבון שב משפחת הגיבונים.

תפוצה ואזור מגורים
------------------

המין אנדמי לאי ג'אווה באינדונזיה ושוכן ביערות הטרופיים של האי. את מרבית הזמן מבלה על העצים וכמעט אינו יורד אל הקרקע.

תיאור פיזי
----------

משקלו נע בין 4–9 ק"ג, כשמשקל בוגר ממוצע הוא 8 ק"ג. אין הבדל בולט בגודל או בצבע בין זכרים לנקבות, שני המינים בעלי פרווה אפורה-כסופה. קודקוד הראש בצבע אפור כהה. באזור החלציים הפרווה אפורה כהה. באזור הגבות ומסביב לפנים הפרווה לבנה-אפורה, שמופרדת מהעיניים, הפה והאף על ידי טבעת של שיער דליל בצבע שחור. יש המתבלבלים בזיהוי המין עם גיבון אפור-פרווה בשל צבע הפרווה הדומה.

לגיבון זרועות ארוכות וגוף צר המסייע לו בתמרון בתוך יערות הגשם הסבוכים.

רבייה
-----

אין מידע מהימן על ילודה ביחס לעונות השנה. במשך 10–20 שנה של חיים בזוג, תוליד הנקבה כ 5–6 גורים, לא בתדירות קבועה.  
ההריון הוא של ולד יחיד ותקופתו אורכת 7 חודשים.

התנהגות
-------

הגיבונים חיים על פי רוב בקבוצות של 4 פרטים: זוג, ולד וצעיר.

הגיבון בעל חיים טריטוריאלי המגן על נחלתו באמצעות קולות "שירה" עזים המופקים על ידי שני המינים, ונשמעים לעיתים עד למרחק קילומטר. ברוב המקרים, הנקבה משמיעה קולות, בעוד שהזכר רודף אחר התוקף.

תזונה
-----

עיקר התזונה של המין היא פירות הנמצאים בצמרות העצים הטרופיים. המין נצפה אוכל גם עלים ופרחים. תזונה המתבססת כמעט רק על פירות היא בעייתית, בשל עונתיות הפירות וכן תפוצתם הנמוכה בתוך היער. על כן צורת התניידות הגיבונים, התנדנדות על הענפים באמצעות ידיהם הארוכות (brachiation), עוזרת לו לנוע בין אזורי המזון במהירות.

שימור המין
----------

בניגוד למיני פרימטים אחרים, המין אינו בשימוש הקהילה המדעית לצורכי ניסויים. לעיתים רחוקות נתפס בשל בשרו או במטרה לסחור בגוריו.

המין נמצא בסכנת הכחדה קריטית - נעשים מאמצים רבים בהגנה על המשפחה כולה, אולם קצב הריסת בית הגידול גבוה מיכולת השימור. הצלת המין תלויה רק בגורמים מדיניים וגלובליים שימנעו את המשך הריסת היערות לטובת שטחי חקלאות. נכון ל-2004 נותרו בטבע כ-2,000 פרטים לערך. בשבי מוחזק המין לצורכי שימור ב-4 מרכזים שונים ברחבי העולם.

קישורים חיצוניים
----------------

ויקישיתוף מדיה וקבצים בנושא **גיבון כסוף-פרווה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* גיבון כסוף-פרווה באתר הרשימה האדומה של IUCN

הערות שוליים
------------

1. ↑  גיבון כסוף-פרווה באתר הרשימה האדומה של IUCN

| קופי אדם |
| --- |
| גיבונים |
| גיבון הולוק | גיבון לבן-גבות מערבי • גיבון לבן-גבות מזרחי • גיבון סקייווקר |   |
| גיבון | גיבון מזוקן • גיבון לבן-יד • גיבון גמיש • גיבון קלוס • גיבון אפור-פרווה • גיבון שחור-כיפה • גיבון כסוף-פרווה |
| סיאמנג (סוג ומין יחיד) | סיאמנג |
| גיבון מצויץ | גיבון שחור מצויץ • גיבון לבן-לחיים צפוני • גיבון לבן-לחיים דרומי • גיבון צהוב-לחיים • גיבון האינאן • גיבון כסוף-לחיים • גיבון שחור מזרחי מצויץ |
| הומינידיים |
| גורילה (גורילניים) | גורילה מערבית • גורילה מזרחית |
| אורנגאוטן | אורנגאוטן בורנאי • אורנגאוטן סומטרי • אורנגאוטן טפנולי |
| שימפנזה | שימפנזה מצוי • שימפנזה ננסי |
| אדם (סוג ומין יחיד) | אדם נבון |
**מספר ריבועי** הוא מספר שלם חיובי שיכול להיכתב כריבוע של מספר שלם אחר, כלומר הוא מהצורה \ n^{2} כש-n שלם. לדוגמה, 9 הוא מספר ריבועי כיוון ש-{\displaystyle \ 3\times 3=9}.

מספר הוא חופשי מריבועים אם איננו מתחלק באף מספר ריבועי פרט ל-1.

קל להבין שמספר נתון \ m יקרא ריבועי אם ורק אם ניתן לסדר \ m עצמים בריבוע, למשל -

|  |  |
| --- | --- |
| 1 |  |
| 4 |  |
| 9 |  |
| 16 |  |
| 25 |  |

באיורים האחרונים ניתן גם לראות שהמספר הריבועי הבא יתקבל מהוספת המספר המתאים בסדרת המספרים האי-זוגיים (המעוינים הוורודים). זה מבטא את הקשר: {\displaystyle (n+1)^{2}={\color {Blue}n^{2}}+{\color {VioletRed}2n+1}}, המספר 2n+1 הוא האי-זוגי במקום ה-n+1 בסדרת האי-זוגיים הטבעיים.

את הקשר הזה ניתן גם לבטא כסכום כל המספרים הטבעיים האי-זוגיים עד מספר מסוים: {\displaystyle n^{2}=\sum \_{k=1}^{n}(2k-1)}. לדוגמה: {\displaystyle \ 5^{2}=25=1+3+5+7+9}.

50 המספרים הריבועים הראשונים הם:

12 = 1
22 = 4
32 = 9
42 = 16
52 = 25
62 = 36
72 = 49
82 = 64
92 = 81
102 = 100

112 = 121
122 = 144
132 = 169
142 = 196
152 = 225
162 = 256
172 = 289
182 = 324
192 = 361
202 = 400

212 = 441
222 = 484
232 = 529
242 = 576
252 = 625
262 = 676
272 = 729
282 = 784
292 = 841
302 = 900

312 = 961
322 = 1024
332 = 1089
342 = 1156
352 = 1225
362 = 1296
372 = 1369
382 = 1444
392 = 1521
402 = 1600

412 = 1681
422 = 1764
432 = 1849
442 = 1936
452 = 2025
462 = 2116
472 = 2209
482 = 2304
492 = 2401
502 = 2500

ראו גם
------

* חזקה (מתמטיקה)
* שורש ריבועי
* סכום של שני ריבועים
* משפט ארבעת הריבועים של לגראנז'
* בעיית בזל
* המשולש הישר של פרמה

קישורים חיצוניים
----------------

ויקישיתוף מדיה וקבצים בנושא **מספר ריבועי** בוויקישיתוף
* מספר ריבועי, באתר MathWorld (באנגלית)
* סדרת המספרים הריבועיים באתר OEIS – האנציקלופדיה המקוונת לסדרות של מספרים שלמים
**דוסיסירן** (שם מדעי: ***Dusisiren***) הוא סוג נכחד של יונק ימי ממשפחת התחשיים, אשר חי בצפון האוקיינוס השקט לחופי אמריקה הצפונית וצפון אסיה. הוא חי במשך הנאוגן מאמצע תקופת המיוקן עד הפליוקן שלפני 16 עד 5 מיליון שנה מזמננו בקירוב.

מאפיינים
--------

הסוג דיסוסירן תואר למדע בשנת 1925 בידי החוקר קלוג (Kellogg) והוא כלל בתוכו ארבעה מינים. מבנה עצמותיו המאובנות של תחש קדום זה דמה לזה של תחש המשכן ושל קרובתו העתיקה והגדולה - פרת הים של שטלר שחיה בחבל קמצ'טקה ברוסיה עד העת האחרונה אז הוכחדה בידי האדם. הממצאים שלו התגלו בקליפורניה, רוסיה ונראה שגם בסנטה קרוס, ארגנטינה. הוא הגיע לאורך של ארבעה מטרים בקירוב.

תחש זה היה בעל מבנה עצמות נוקשה והוא התפתח מאבות ששכנו באזורי מנגרובים רדודים בדומה לתחשי הנהרות, אך הוא היגר צפונה לימים הסוערים והקרים של צפון האוקיינוס השקט, בהם היו שפע של אצות ומזון נוסף. כדי להתאים המבנה שלו היה בעל צלעות וחוליות צוואר רחבות עליהם בלטו שרירי חזה חזקים, אשר עזרו בתמרון ואיזון מהיר יותר בתנאים מים סוערים ועמוקים. כמו כן היה בעל סנפירים רחבים יותר והיה מהיר בהרבה מאבותיו שוכני המנגרובים. תחש זה ניזון בעיקר מצמחי מים ומאצות שהוא גירד עם לסתותיו השטוחות.

הוא עצמו נטרף כנראה בידי לווייתני שיניים גדולים ובידי כרישי ענק כמו המגלודון.

קישורים חיצוניים
----------------

ויקישיתוף מדיה וקבצים בנושא **דוסיסירן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**אלכסנדר יורייביץ' ואסיוטין** (ברוסית: **Александр Юрьевич Васютин**; נולד ב־4 במרץ 1995 בסנקט פטרבורג, רוסיה) הוא כדורגלן רוסי, המשחק בעמדת השוער במועדון זניט מליגת העל הרוסית.

קריירה
------

### זניט

ואסיוטין במדי זניט, 2016.
הוא בוגר בית הספר לכדורגל "סמנה", שפעל בחסות מועדון הכדורגל זניט. הוא זומן לסגל הנבחרת הלאומית של רוסיה (עד גיל 17) למוקדמות יורו 2012, אבל לא עלה למגרש. בשנת 2013, הוא זכה בטורניר לזכר גרנטקין ובטורניר גביע סלובקיה במדי נבחרת רוסיה (עד גיל 19).

הוא צורף לקבוצת הנוער של זניט ועשה את הופעת הבכורה שלו בליגת העל הרוסית בכדורגל לנוער, ב-18 במאי 2013 במשחק המחזור ה-29 נגד וולגה ניז'ני נובגורוד (0:2). בסך הכל באליפות הנוער של רוסיה שותף ב-42 משחקים. בחודש נובמבר 2013, הוא שיחק שני משחקים בגביע אופ"א לנוער - עם אתלטיקו מדריד (3:4) ואוסטריה וינה (1:2).

### לאהטי

באוגוסט 2016 הוא הושאל לשישה חודשים למועדון ליגת העל הפינית, להאטי. ב-13 באוגוסט, במשחק הבכורה נגד PK-35, הוא עלה בהרכב הפותח ובדקה השנייה, בתוצאה 0:1, הוא הבקיע שער אחרי בעיטה חופשית כשרץ לאזור נקודת העונשין של הקבוצה היריבה. בפברואר 2017 הוארך חוזה ההשאלה לתקופה נוספת.

### סארפסבורג 08

ביולי 2018, הוא הצטרף למועדון "סארפסבורג 08" מליגת העל הנורווגית לחוזה של שנתיים וחצי והתבלט כאחד השוערים הטובים בה.

### חזרה לזניט והשאלה

ביולי 2019 חזר לקבוצת נעוריו כשנרכש תמורת 1.5 מיליון אירו על ידי זניט סנקט פטרבורג. החוזה ביניהם נחתם עד לסוף עונת 2022/2023. את הופעת הבכורה במדי זניט ערך במשחק שמינית גמר הגביע הרוסי בכדורגל ב-30 באוקטובר 2019 נגד טום טומסק. בהיעדר דקות משחק במדי זניט, בפברואר 2021 הוחלט לשלוח אותו להשאלה במועדון יורגודן מליגת העל השוודית עד 31 בדצמבר 2021. בינואר 2022 חזר לסנקט פטרבורג.

הוא הושאל למשך עונה נוספת לקבוצת יורגודן מליגת העל השוודית, שסיימה כסגנית אלופת שוודיה לעונת 2022. בנובמבר 2022 חזר שוב לזניט.

תארים
-----

אישיים
* השוער הטוב ביותר באליפות הפינית: 2017

קבוצתיים
* זניט
	+ אליפות רוסיה: 2019/20
	+ גביע רוסיה: 2019/20
	+ הסופרקאפ הרוסי: 2016, 2020

קישורים חיצוניים
----------------

ויקישיתוף מדיה וקבצים בנושא **אלכסנדר ואסיוטין** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל באתר זניט סנקט פטרבורג
* פרופיל באתר זניט-2 סנקט פטרבורג

הערות שוליים
------------

1. ↑  אלכסנדר וסיוטין - נבחרת לאומית | העברה
2. ↑  אלכסנדר ואסיוטין - האתר הרשמי של זניט
3. ↑  משחקים ידידותיים, קבוצות נוער 1995
4. ↑  שוער זניט ואסיוטין הבקיע שער במשחק הבכורה עבור להאטי
5. ↑  Aleksandr Vasjutinin tyylikäs osuma - ESS.fi
6. ↑  Сергей Семак: «Васютин может уйти в аренду»
פירוש נוסף ערך זה עוסק במועדון כדורגל אוסטרי. אם התכוונתם למועדון כדורגל גרמני, ראו וולפסבורג (כדורגל).

**מועדון ספורט אתלטי וולפסברגר** (בגרמנית: **Wolfsberger Athletiksport Club** או בקיצור **Wolfsberger AC**), המוכר כ**וולפסברג** (**Wolfsberg**), הוא מועדון כדורגל אוסטרי, המשחק בעיר וולפסברג שבאוסטריה, המשחק בבונדסליגה האוסטרית.

היסטוריה
--------

המועדון נוסד ב-1931 ושיחק בליגות הנמוכות באוסטריה ברוב השנים. בעונת 1968/1969 הגיע לשמינית גמר הגביע האוסטרי והפסיד לקבוצת ויינר ספורט קלאב. בעונת 1979/1980 הגיע לרבע גמר הגביע והפסיד לקבוצת רד בול זלצבורג. בעונת 1999/2000 הפסיד בסיבוב השני של הגביע לקבוצת שטורם גראץ. 

בעונת 2007/2008 המועדון התאחד עם מועדון סנט אנדרה ושינה את שמו למועדון כדורגל וולפסברג/סנט אנדרה. המיזוג נמשך עד סוף עונת 2011/2012. בעונת 2010/2011 הגיע לשלב 32 האחרונות בגביע והפסיד לקבוצת וורוורטס שטייר. בעונת 2011/2012 הגיע לשלב 32 האחרונות בגביע והפסיד לקבוצת ראפיד וינה. בסוף העונה הגיע למקום הראשון בליגה האוסטרית השנייה ועלה בפעם הראשונה ליגת העל האוסטרית. 

בעונת 2012/2013 המועדון חזר לשם מועדון כדורגל וולפסבורג וסיים את ליגת העל האוסטרית במקום החמישי. בעונה זו הגיע לרבע גמר הגביע והפסיד לקבוצת אוסטריה וינה. בעונת 2013/2014 הגיע לרבע גמר הגביע והפסיד לקבוצת רד בול זלצבורג.

בעונת 2014/2015 הקבוצה הגיעה לחצי גמר הגביע האוסטרי והפסידה לקבוצת אוסטריה וינה. בסוף העונה סיימה את הליגה במקום החמישי והעפילה בפעם הראשונה למפעלים האירופים במסגרת מוקדמות הליגה האירופית. בעונת 2015/2016 בליגה האירופית ניצחה בסיבוב המוקדמות השני את קבוצת שחטיור סליהורסק 0–3 בסיכום שני המפגשים, אך בסיבוב המוקדמות השלישי הפסידה לקבוצת בורוסיה דורטמונד 6–0 בסיכום שני המפגשים וכתוצאה מכך הודחה מהטורניר.

קישורים חיצוניים
----------------

ויקישיתוף מדיה וקבצים בנושא **וולפסברג** בוויקישיתוף
* אתר האינטרנט הרשמי של וולפסברג (בגרמנית)
* וולפסברג, ברשת החברתית פייסבוק

* וולפסברג, ברשת החברתית טוויטר

* וולפסברג, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

| אוסטריהאוסטריה הבונדסליגה האוסטרית, עונת 2023/2024 |
| --- |
| 

|  |
| --- |
| אוסטריה וינה • אוסטריה לוסטנאו • אוסטריה קלגנפורט • ב.וו. לינץ • הארטברג • וולפסברג • ל.א.ס.ק. לינץ • סווארובסקי טירול • ראפיד וינה • רד בול זלצבורג • ריינדורף אלטאך • שטורם גראץ |

 |
**פרויקט הגנום האישי** (באנגלית: **Personal Genome Project**, בראשי תיבות: **PGP**) הוא מחקר עוקבה ארוך-טווח, אשר שם לו למטרה לרצף ולפרסם את רצף הגנום השלם של 100,000 מתנדבים לצד הרשומה הרפואית המלאה שלהם. חזון הפרויקט, שהחל בשנת 2005, הוא לאפשר התקדמות במחקר הגנומיקה האישית ופיתוח הרפואה המותאמת אישית.

הפרויקט החל ביוזמתו של ג'ורג' מ. צ'רץ' מאוניברסיטת הרווארד.

לפי שעה מתקבלים לפרויקט מתנדבים שהם אזרחי ארצות הברית בלבד ובעלי אפשרות לשלוח דגימות רקמה או DNA ברחבי ארצות הברית.

הפרויקט יפרסם את הגנוטיפ - רצף הגנום המלא - של כל אחד מהמתנדבים, לצד מידע רב אודות פנוטיפ כגון: מידע רפואי, מדידות שונות (מידות גוף, למשל), 
הדמיות MRI ועוד. המידע שייאסף יהיה נגיש לכל באמצעות רשת האינטרנט, ויוגדר כנחלת הכלל. מידע שכזה יוכל לאפשר לחוקרים לבחון היפותזות שונות על הקשר בין פנוטיפ מסוים לגנוטיפ ולתנאים הסביבתיים.

חלק מרכזי בפרויקט יהיה בחינת הסיכונים השונים אליהם נחשפים המתנדבים בעת השתתפות במיזם מסוג זה, כגון הפליה על ידי חברות ביטוח או מעסיקים במקרים בהם הרצף הגנטי של המתנדב מצביע על סיכוי מוגבר לחלות במחלה מסוימת.

ועדת האתיקה של בית הספר לרפואה של הרווארד ביקשה כי סבב המתנדבים הראשון למיזם יכלול את ג'ורג' צ'רץ' עצמו וכן יכלול בעלי עניין נוספים לעניין הגנומיקה האישית מתחומי המדע, הרפואה והחברה, וזאת משום שהם בעלי מעמד והשכלה מספקים על מנת לתת את הסכמתם מדעת להשתתפות בפרויקט. כעת, ומשהסבב הראשון, שמנה עשרה מתנדבים, תם, מקווים שמספר רב של מתנדבים מכל גוני האוכלוסייה ייקחו חלק בפרויקט.

בטווח הארוך הציבו יוזמי הפרויקט כיעד את הפיכת רצף הגנום האישי זמין לכל אחד ואחד באוכלוסייה. זהו יעד שהופך אפשרי יותר ויותר, בפרט לאור כניסתן לשימוש של שיטות ריצוף DNA מהדור החדש (next-generation sequencing), ולאור ההוזלה המתמשכת במחירי הריצוף. התקווה היא שידעת הגנוטיפ של כל אדם תאפשר התאמת טיפולים במסגרת רפואה מותאמת אישית.

על המעוניינים להתנדב לפרויקט לעבור סדרה קצרה של מבחנים מקוונים על-מנת לאשר כי הם כשירים לספק הסכמה מדעת. נכון לנובמבר 2017 מעל 10,000 מתנדבים נרתמו למיזם, והמידע אודותיהם זמין באתר האינטרנט של הפרויקט.

ראו גם
------

* ריצוף DNA
* גנומיקה
* גנום

קישורים חיצוניים
----------------

* 

* אתר האינטרנט הרשמי של פרויקט הגנום האישי
* פרויקט הגנום האישי, ברשת החברתית טוויטר
**וולפסבורג** (בגרמנית: **VfL Wolfsburg**) הוא מועדון כדורגל נשים מהעיר וולפסבורג שבגרמניה.

הקבוצה משחקת בבונדסליגה לנשים, ולזכותה שבע אליפויות ותשעה גביעים. הקבוצה נחשבת לאחת מקבוצות הנשים המצליחות בגרמניה וזכתה פעמיים בליגת האלופות לנשים - ב-2013 ו-2014.

היסטוריה
--------

המועדון הוקם ב-1973 בשם **איינטרכט וולפסבורג**, והישג השיא שלו היה הגעה לגמר הגביע הגרמני ב-1984.

ב-1990 הוקמה הבונדסליגה לנשים, ווולפסבורג הצטרפה לליגה הצפונית שלה. באותם ימים שיחקה בקבוצה קשרית נבחרת גרמניה, דוריס פיטשן, שאף סיימה כמלכת שערי הליגה ב-1992. לאחר מספר שנים כקבוצת מרכז טבלה, ירדה הקבוצה לליגה השנייה, שם שהתה עונה אחת לפני שחזרה לבונדסליגה.

ב-2003, התמזגה הקבוצה עם מועדון הספורט VfL וולפסבורג, שנמצא תחת בעלותה של יצרנית המכוניות פולקסווגן. השנים הראשונות עם הבעלים החדשים לא היו פשוטות, וב-2005, הקבוצה אף ירדה לעונה אחת לליגה השנייה. עם חזרתה לבונדסליגה, החלה הקבוצה להתבסס כאחת הקבוצות הטובות בגרמניה, ובעונת 2011/2012 הצליחה בפעם הראשונה לסיים במקום השני בליגה, עם שלוש נקודות הפרש מטורבינה פוטסדאם.

העונה שלאחר מכן - 2012/13, הייתה עונת השיא של הקבוצה אי פעם. וולפסבורג זכתה בטרבל היסטורי - אליפות גרמניה, הגביע הגרמני וליגת האלופות, והייתה לקבוצת הנשים הגרמנית הראשונה מאז פרנקפורט ב-2008 שמגיעה להישג זה. בעקבות ההצלחה הרבה, שתי שחקניות הקבוצה, לנה גוסלינג ונילה פישר, היו מעשר המועמדות לפרס כדורגלנית השנה בעולם. 

עונה לאחר מכן, ההישג של וולפסבורג כמעט ושוחזר, אך היא לא הצליחה לזכות בגביע הגרמני. למרות זאת, זכתה הקבוצה בפעם השנייה ברציפות באליפות הליגה ובליגת האלופות. קפטנית הקבוצה, נדין קסלר, שכבשה 12 שערי ליגה במהלך עונה זו, נבחרה בסופה לשחקנית השנה של אופ"א וגברה על חברותיה לקבוצה - מרטינה מילר ונילה פישר שסיימו במקום השני והשלישי, בהתאמה. מספר חודשים לאחר מכן, זכתה קסלר גם בפרס כדורגלנית השנה בעולם של פיפ"א.

תארים
-----

* **אליפות הבונדסליגה**: 7

2012/2013, 2013/2014, 2016/2017, 2017/2018, 2018/2019, 2019/2020, 2021/2022
* **הגביע הגרמני**: 9

2012/2013, 2014/2015, 2015/2016, 2016/2017, 2017/2018, 2018/2019, 2019/2020, 2020/2021, 2021/2022
* **ליגת האלופות לנשים**: 2

2013, 2014

שחקניות מפורסמות
----------------

* ברזילברזיל כריסטיאן רוזריה
* גרמניהגרמניה לנה גוסלינג
* גרמניהגרמניה מרטינה מילר
* גרמניהגרמניה קוני פוהלרס
* גרמניהגרמניה דוריס פיטשן
* גרמניהגרמניה נדין קסלר
* יפןיפן יוקי אוגימי
* דנמרקדנמרק פרניל הארדר

קישורים חיצוניים
----------------

ויקישיתוף מדיה וקבצים בנושא **וולפסבורג** בוויקישיתוף
* אתר האינטרנט הרשמי של וולפסבורג
תוויות דואר אוויר בעברית ובצרפתית של דואר ישראל
**דואר אוויר** הוא דואר שמועבר ממקום למקום באמצעות כלי טיס. הדואר מגיע ליעדו מהר יותר מאשר דואר קרקעי ולרוב עלותו גבוהה יותר. דואר אוויר עשוי להיות האפשרות הבלעדית לשילוח דואר ליעדים מסוימים מעבר לים.

היסטוריה
--------

למרות שניתן להתייחס לשימוש ביוני דואר כגרסה מוקדמת של דואר אוויר, הרי שהשימוש הראשון בכלי טיס מעשה ידי אדם לצורך משלוח דואר התרחש ב-7 בינואר 1785 באמצעות כדור פורח שטס מדובר שבאנגליה לקאלה שבצרפת.

השימוש המסחרי הראשון בדואר אוויר בארצות הברית התרחש ב-17 באוגוסט 1859 במשלוח מאינדיאנה לניו יורק. המשלוח לא הגיע ליעדו, שכן כתוצאה ממזג אוויר קשה הבלון נאלץ לנחות. המשך המשלוח נעשה באמצעות הרכבת. בשנת 1959 הונפק בול לזכר האירוע. השימוש בבלונים כנושאי דואר התקיים גם בשנות מלחמת צרפת–פרוסיה ב-1870 בין הערים פריז ומץ מעל ראשי הגרמנים.

השימוש הראשון במטוסים ממונעים לצורך העברת דואר באוויר לצרכים מסחריים התרחש ב-18 בפברואר 1911 בהודו, כאשר הטייס הנרי פקט (Henri Péquet) הטיס משלוח של 6,500 מכתבים למרחק 13 ק"מ באוויר מהעיר אללהאבאד לנייני(אנ'). השימוש במטוסים לצורכי העברת דואר התפשט ברחבי העולם אולם השירות הושק כקו אווירי קבוע רק ב-19 באוקטובר 1920 בקולומביה. במהלך שנות ה-20 הושקו קווי דואר אוויר סדירים במדינות רבות נוספות.

התשלום עבור משלוח דואר אוויר באמצעות בולי דואר המיועדים בלעדית לכך נעשה לראשונה באיטליה ב-1917. באוסטרליה ובארצות הברית החל השימוש בבולי דואר אוויר ייעודיים בשנת 1918.

בישראל
------

פרק זה לוקה בחסר. אנא תרמו לוויקיפדיה והשלימו אותו.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דאר אוויר** |
| ויקישיתוף תמונות ומדיה בוויקישיתוף: **דואר אוויר** |

* דואר אוויר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294762605171
* BnF: cb119666993 (data)
* LCCN: sh85002667
* NARA: 10636848
* NKC: ph884093

 |
**בית ממכר עתיקות** (באנגלית: **The Old Curiosity Shop**) הוא סרט אילם קצר אמריקאי משנת 1911 שיצא בהפקת חברת ת'נהאוזר. הסרט הוא עיבוד של הרומן "בית ממכר עתיקות" מאת צ'ארלס דיקנס, שיצא לאור ב-1841. הסרט היה מוגבל לצילום בסליל יחיד. העלילה מתמקדת בסבא שמהמר ומוביל את משפחתו לעוני, וההשלכות של מעשיו מביאות לבסוף למותה של נל הקטנה, נכדתו. ב-2012 אושר שהסרט הוא הפקה של ת'נהאוזר בהקרנה שלו בפסטיבל הסרטים האילמים של פורדנונה. קמילה אליוט הזכירה את הסרט בספרה "Rethinking the Novel/Film Debate" משנת 2003 בשם "נל הקטנה".

תקציר עלילה
-----------

הסרט הוא עיבוד של הרומן "בית ממכר עתיקות" מאת צ'ארלס דיקנס. סבא מהמר ומפסיד את כל רכושו. הוא אוהב את נכדתו, נל הקטנה, ורוצה להעניק לה חיי מותרות. הוא פונה להימורים כדי להרוויח כסף, באמונה נחרצת שהמזל יאיר לו פנים. אבל הוא מפסיד את כל כספו, ונל חוששת שהוא יילקח לבית מחזה לחולי נפש. בלילה נל והסבא מצליחים לברוח מביתם, ומוצאים מקלט אצל גברת ג'ארלי. הסב, שעדיין מאמין שיוכל להרוויח כסף בהימורים, גונב מנל את כל כספה, ומפסיד אותו. הסבא נאלץ לגנוב כדי להחזיר את חובותיו, אבל נל מתערבת והשניים שוב בורחים. נל התשושה והחולה פוגשת מנהל בית ספר טוב לב, ופונה אליו בבקשת עזרה. היא נופלת לרגליו חסרת הכרה. המנהל מכניס את השניים לביתו, אבל מאוחר מדי מכדי להציל את נל, והיא מתה. ימים אחדים אחר כך נמצא הסבא שבור הלב שוכב מת על קברה.

צוות השחקנים
------------

* פרנק ה. קריין – הסבא
* מארי אליין – נל הקטנה
* הארי בנהאם
* מרגריט סנואו
* אלפונס את'ייר
* ויליאם באומן

הפקה
----

הסרט הוא עיבוד מקוצר של הרומן של דיקנס. המבקרים הדגישו במיוחד את תשומת הלב לפרטים בהתחשב במגבלות של הפורמט שהוגבל לסליל אחד בלבד. האווירה בסרט וגילום הדמויות נראה טבעי, פרט לצילומי החוץ. במאי הסרט היה בארי או'ניל, אבל אין קרדיט לתסריטאי ולצלם.

הסרט אינו העיבוד הראשון של "בית ממכר עתיקות", ב-1909 הופק סרט בשם זה בחברת אולפני אסאניי (Essanay Studios).

קישורים חיצוניים
----------------

ויקישיתוף מדיה וקבצים בנושא **בית ממכר עתיקות** בוויקישיתוף

* "בית ממכר עתיקות", במסד הנתונים הקולנועיים IMDb (באנגלית)
* "בית ממכר עתיקות", במסד הנתונים הקולנועיים KinoPoisk (ברוסית)

הערות שוליים
------------

1. ↑  Elliott, Kamilla (2003). *Rethinking the Novel/Film Debate*. Cambridge University Press. p. 293.
2. ↑  Q. David Bowers (1995). "Volume 2: Filmography - The Old Curiosity Shop". *Thanhouser Films: An Encyclopedia and History*. נבדק ב-28 במאי 2015. `{{cite web}}`:  (עזרה)
3. ↑  Goble, Alan (1999). *The Complete Index to Literary Sources in Film*. Walter de Gruyter. p. 127.
נבל - הכלי המוזיקלי אשר ליווה את השירה. נבל זה מוצג כיום במוזיאון סקוטלנד והוא אחד משלושה נבלים מימי הביניים שנותרו עד ימינו.
ה**דואן אלבאנאך** (בגאלית סקוטית: **Duan Albanach**; מילולית: שירת הסקוטים) היא שירה אפית המתארת את ההיסטוריה של סקוטלנד ואירלנד. שירה זו מופיעה במספר גרסאות ששרדו עד ימינו, כחלק מכרוניקות איריות שונות.

השירה כוללת 27 בתים, וככל הנראה הושרה בבתי אצילים בליווי נבל, או באירועים ציבוריים (ירידים) בהם הציבור יכול היה לשמוע את השירה או להצטרף אליה.

השירה מתארת את ההיסטוריה של המלכה מאז הגיע המלך האגדי אלבאנוס לאלבה (כינוייה של סקוטלנד בימי הביניים), ומסתיימת בתקופת מלכותו של מלקולם השלישי במחצית השנייה של המאה ה-11.

פסקת הפתיחה של הדואן אבאנאך היא:

> 
> 
> 
> |  |  |
> | --- | --- |
> | *A eolcha Alban uile,*  | או, כל מלומדי אלבה! |
> | *a shluagh feuta foltbhuidhe,*  | מלומדים רבים זהובי השער! |
> | *cia ceud ghabhail, an eól duíbh,*  | מה הייתה הפלישה הראשונה – האם אתם יודעים? |
> | *ro ghabhasdair Albanruigh ?*  | אשר כבשה את ממלכת אלבה? |
> | *Albanus ro ghabh, lia a shlógh,*  | אלבאנוס כבש אותה, בראש צבאותיו; |
> | *mac sen oirdérc Isicon,*  | הוא היה בנו האציל של אזיקון, |
> | *brathair is Briutus gan brath,*  | ואחיו של ברוטוס, |
> | *ó ráitear Alba eathrach.*  | ממנו קיבלה ממלכת אלבה את שמה. |
> 
> 
>

קישורים חיצוניים
----------------

* הדואן אלבאנאך בשפת המקור
	+ תרגום לאנגלית
**פרויקט דניאל** היה פרויקט ישראלי משנת 2003, שהוקם כדי להעריך את האיום על עם ישראל ממדינות אחרות במזרח התיכון, במיוחד מאיראן ותוכנית הגרעין האירנית. הוא הוכן על ידי צוות של מומחי מדיניות חוץ וצבא ישראלים. הדו"ח הוגש לראש ממשלת ישראל, אריאל שרון, ונדון בין ישראל, ארצות הברית ונאט"ו.

לפי ההמלצות שהוגשו "האיום הקיומי העיקרי על ישראל כיום הוא מלחמה קונבנציונלית נגדה על ידי קואליציה של מדינות ערב ו/או איראן". לאור זאת "על ישראל להמשיך במדיניות העמימות הגרעינית שלה. אולם, אם במועד עתידי כלשהו, מדינות מזרח תיכוניות, ובמיוחד אירן, יפתחו טכנולוגיה גרעינית שבעיני ישראל תיראה כאיום, אז רצוי שישראל תעבור לחשיפה מוגבלת של יכולותיה הגרעיניות, כאמצעי הרתעה".

חברי הפרויקט
------------

ששת חברי מועצת המנהלים של פרויקט דניאל היו פרופסור לואיס רנה ברס (אנ') ודוקטור רנד ה. פישביין (עוזר מיוחד לענייני ביטחון לאומי לסנאטור דניאל אינווי) מארצות הברית, נעמן בלקינד "עוזר לאמצעים מיוחדים" של שר הביטחון הישראלי, האלוף פרופסור יצחק בן ישראל, דוקטור אדיר פרידור, מתמטיקאי, סא"ל (במיל) בחיל האוויר הישראלי שבו מילא תפקיד של מתכנן מערכות בכיר ולשעבר ראש מערכת הניתוחים הצבאיים ברפא"ל, ואל"ם יואש צידון.

סיכום ההמלצות
-------------

הפרויקט דן בסכנה מ'נשק להשמדה המונית', כולל נשק גרעיני, כימי וביולוגי.

המלצות הדו"ח היו שישראל תעשה כל שניתן כדי למנוע את הקמת קואליציה אנטי-ישראלית. הוא הציע לישראל לשמור על האופציה לבצע מכה מקדימה. התקיפות יהיו שילוב של תקיפות אוויריות ופעולות חשאיות סלקטיביות של כוחות קרקע במקומות קריטיים.

היא גם המליצה שישראל תשמור על מדיניותה הנוכחית של עמימות בנוגע לתוכנית הגרעין. אם, במועד מאוחר יותר, מדינות אחרות במזרח התיכון (בעיקר איראן) ירכשו טכנולוגיה גרעינית שישראל תתפוס כאיום, אזי פרויקט דניאל המליץ על חשיפה מוגבלת של יכולת הנשק הגרעיני של ישראל, כגורם הרתעה.

ההמלצה הסופית הייתה שישראל תספק תמיכה בונה למלחמה של ארצות הברית בטרור, במיוחד במלחמה בטרור.[דרושה הבהרה]

ההמלצות המפורטות של "פרויקט דניאל" הוגשו לראש הממשלה אריאל שרון ב-16 בינואר 2003.

ראו גם
------

* נשק להשמדה המונית בישראל
* תוכנית הגרעין של ישראל
* דוקטרינת הדאחייה
* מכה מקדימה

קישורים חיצוניים
----------------

* חברי פרויקט דניאל
* הסוד הכמוס של "פרויקט דניאל", באתר News1 מחלקה ראשונה‏, 27 ביוני 2008
* מבט לאחור על "פרויקט דניאל"
* הדוח הסופי של פרויקט דניאל
* דיון בפרויקט דניאל מקבוצת הניתוח של דרום אסיה
**דוסיתאוס השני מירושלים** (ביוונית: **Δοσίθεος Β΄ Ιεροσολύμων**; ‏ 31 במאי 1641‏-8 בפברואר 1707) היה תאולוג יווני אורתודוקסי וכיהן כפטריארך של הכנסייה היוונית אורתודוקסית בירושלים בין השנים 1669–1707.

חייו
----

דוסיתאוס השני נולד באראכובה שבמרכז יוון והוסמך כדיאקון ב-1652. ב-1661 היה לארכידיאקון של ירושלים, וב-1666 מונה כארכיבישוף של קיסריה. ב-1669 נבחר לכהן כפטריארך היווני אורתודוקסי של ירושלים, תפקיד בו נשא עד יום מותו. 

דוסיתאוס השני נודע בשמרנותו ובהתנגדותו הנחרצת להשפעת הכנסייה הקתולית והפרוטסטנטית. ב-1662, בהיותו עדיין ארכידיאקון, הקים את "אחוות הקבר הקדוש" (τάφου Φυλακες), והפקיד בידיה את השמירה על האינטרסים היוונים-אורתודוקסים בעיר. ב-1672, לאחר שהתמנה לפטריארך, כינס בירושלים את סינוד ירושלים שיצא כנגד נטייתו לקלוויניזם של פטריארך קונסטנטינופול, קיריליוס לוקריס. דוסיתאוס השני התערב רבות בענייני הכנסיות האורתודוקסיות בבלקן, בגאורגיה ובדרום רוסיה, ועמד בחליפת מכתבים עם פיוטר הגדול, ובה הביע את מורת רוחו מהכפפת הכנסייה הרוסית למרות מדינה ומביטול הפטריארכיה הראשונה של רוסיה. נסיונותיו של דוסיתאוס השני להביא את פיוטר הגדול להתערב למען הכנסייה האורתודוקסית במסגרת הסכם עם האימפריה העות'מאנית ב-1702 כשלו. הוא מת בקונסטנטינופול ב-1707, וב-1715 פורסם חיבורו אודות תולדות הפטריארכיה היוונית-אורתודוקסית של ירושלים.

קישורים חיצוניים
----------------

* דוסיתאוס השני, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260518805171
* BNE: XX1561747
* GND: 11887988X
* ISNI: 0000 0000 8137 0644
* LCCN: n80056918
* NLA: 67089019
* NLG: 45354
* NTA: 153382279
* Trove: 1871992
* VcBA: 495/38513
* VIAF: 263021668
* WorldCat: lccn-n80056918

 |
סמל **הרפובליקה העממית של סין** מכיל תיאור של שער טיין-אן-מן, שער הכניסה לעיר האסורה מרובע טיין-אן-מן שבבייג'ינג, בעיגול אדום. מעל תיאור זה מופיעים חמשת הכוכבים שנמצאים בדגל. משמעותם הסמלית של הכוכבים אינה ידועה, ויש המפרשים אותם כמייצגים את חמשת הלאומים המרכזיים של סין (אף כי בפועל מכירה הממשלה בחמישים וששה לאומים); לפי פרשנות אחרת הם מייצגים את חמשת המעמדות.
גבול העיגול האדום מכיל חיטה המשקפת את הפילוסופיה המאואיסטית של מהפכה חקלאית. בחלק המרכזי התחתון של גבול העיגול יש גלגל שיניים שמציין את העובדים התעשייתיים.

כל האלמנטים האלו עוצבו במטרה לסמל את המאבקים המהפכניים של העם הסיני מאז תנועת הארבעה במאי, והקואליציה של מעמד הפועלים שהצליחה לייסד את הרפובליקה העממית של סין.

הסמל עוצב על ידי ליאנג סישנג, אדריכל מפורסם, בתחרות שנערכה בעת ייסוד הרפובליקה העממית, עם דמיון ברור לסמלים שהשתמשו בהם בברית המועצות. הסמל נקבע ב-20 בספטמבר 1950 על ידי השלטון העממי המרכזי.

קישורים חיצוניים
----------------

ויקישיתוף מדיה וקבצים בנושא **סמל הרפובליקה העממית של סין** בוויקישיתוף

| סמלי מדינות אסיה |
| --- |
| מדינות | אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • ארמניה • בהוטן • בחריין • בנגלדש • ברוניי • גאורגיה • הודו • המלדיביים • הפיליפינים • הרפובליקה הסינית • הרפובליקה העממית של סין • וייטנאם • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מצרים (סיני) • נפאל • סוריה • סינגפור • סרי לנקה • עומאן • עיראק • ערב הסעודית • פקיסטן • קוריאה הדרומית • קוריאה הצפונית • קזחסטן • קטר • קירגיזסטן • קמבודיה • קפריסין • רוסיה • תאילנד • תימן |  |
| שטחים תלויים | אבחזיה • אג'ריה • אי חג המולד • איי קוקוס • דרום אוסטיה • הונג קונג • הטריטוריה הבריטית באוקיינוס ההודי • הרשות הפלסטינית • מקאו • נגורנו קרבאך • צפון קפריסין |
| אירופה • אפריקה • אסיה • אוקיאניה • אמריקה הצפונית • אמריקה הדרומית |
**פרוטרוסוכיים** (שם מדעי: Proterosuchidae; מילולית: "תנינים ראשונים") היא משפחה של זוחלים דמוי-תנין שהתקיימו במשך סוף הפרם עד לתחילת הטריאס לפני 252 עד 247 מיליון שנה מזמננו.

סיווג
-----

המשפחה הייתה קרובה לארכוזאוריה אך לא משויכת אליה, אלא לקבוצה דמויי-ארכוזאורים, ממנה אלה התפתחו והיו קרובים בעיקר למשפחת האריתרוסוכיים (בה היה האריתרוסוכוס). המאובנים שלהם התגלו לאורך אירואסיה, דרום אפריקה, אוסטרליה ואולי גם אמריקה הדרומית.

מאפיינים
--------

בני קבוצה זו היו זוחלים פרימיטיביים באורך של 1 עד 3.5 מטרים שהתקיימו הן ביבשה והן בסביבות מים רדודים, אף שלא נמצא על גפיהם רמזים לקרומי שחייה, כמו של תנינים וכן לא היו עוטי שריון אוסטאודרם. היו אלה אוכלי בשר בעלי לסתות ארוכות ושיניים מחודדות אך בעלי גפיים הפונות החוצה כמו לטאות, דבר שלא היה נפוץ אצל הארכוזאורים האמיתיים.

משפחה זו הייתה בין הבודדות שבזוחלים ששרדו את הכחדת הפרם והתקיימו גם בטריאס תחתון, אך הם לא התקיימו זמן רב לאחר מכן.

מינים
-----

* *Ankistrodon*?
* *Archosaurus*
* *Blomosuchus*?
* *Chasmatosuchus*
* פרוטרוסוכוס (*Proterosuchus*)
* *Vonhuenia*?

קישורים חיצוניים
----------------

ויקישיתוף מדיה וקבצים בנושא **פרוטרוסוכיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |